Johans Baltazars fon Kampenhauzens

Johans Baltazars fon Kampenhauzens (; , Stokholma — , Pēterburga) bija Zviedrijas, pēc tam Krievijas armijas virsnieks Lielā Ziemeļu kara laikā, Vidzemes landrāts, Somijas ģenerālgubernators (1742–1743).

 Dzīvesgājums 
Cēlies no Kampenhauzenu dzimtas. Dzimis Stokholmā 1689. gada 30. jūnijā Zviedrijas armijas pulkveža un Rīgas cietokšņa komandanta Johana Hermaņa fon Kampenhauzena (1641–1705) un viņa sievas Agneses Margarētas, dzimušas fon Gildenhofas (1653–1703) ģimenē.Genealogisches Handbuch der baltischen Ritterschaften, Teil 1,1,: Livland, Bd.:1, Görlitz, 1929, S. 24
Bērnību Baltazars pavadīja tēva mājā Rīgas citadeles Kristīnes bastionā. 1700. gadā viņš vienpadsmit gadu vecumā piedalījās Lielā Ziemeļu kara kaujā pie Narvas. Līdz 1704. gadam viņš mācījās Rīgas licejā, pēc tam iestājās Zviedrijas karadienestā un 1705. gada vasarā pēc uzvarētās Mūrmuižas kaujas bija spiests padoties aplenktajā Jelgavas pilī. Pēc tēva nāves viņš 1706. gadā piedalījās karadarbībā Lēvenhaupta pulka sastāvā, kur 1707. gadā tika paaugstināts par leitnantu. Pēc Ļesnajas kaujas 1708. gadā, kur viņu smagi ievainoja galvā, Kampenhauzens tika paaugstināts par majoru un kļuva par karaļa Kārļa XII trabantu (pavadoni). Pēc Poltavas kaujas viņš kopā ar Kārli XII devās bēgļu gaitās un bija viens no dažiem simtiem zviedru karavīru, kas kopā ar karali sasniedza Benderas cietoksni Osmaņu impērijas kontrolētajā Moldovas teritorijā.

1710. gada sākumā Kārlis XII Kampenhauzenu kā ziņnesi ar slepenām vēstulēm nosūtīja meklēt sabiedrotos nākamajām kara kampaņām. Pa ceļam viņš apciemoja savu brāli Johanu, kas bija iestājies Lietuvas dižkunigaitijas karaspēkā un Viļņas gubernators Potzejs (Potzei) pierunāja arī viņu pieņemt pulkveža-letnanta pakāpi un pāriet lietuviešu pusē. Pēc Vidzemes bruņniecības kapitulācijas 1710. gada jūlijā un Igaunijas bruņniecības kapitulācijas tā paša gada oktobrī Kampenhauzens pārgāja Krievijas armijas dienestā. 1712. gadā viņu paaugstināja par pulkvedi un šajā gadā viņš apprecējās ar vēlākās Krievijas ķeizarienes Katrīnas I galmadāmu Margarētu Liliengrēnu (Lilljegren, 1679-1733).Zigfrīds fon Fēgezaks. Senči un pēcteči. Piezīmes no senās Livonijas vēstuļu lādes 1689-1887. Rīga, 2011. - 46 lpp. 1712.-1717. gadā Kampenhauzena komandētais grenadieru pulks piedalījās kaujās Polijā, Pomerānijā un Mēklenburgā. 
Pēc Lielā Ziemeļu kara beigām 1721. gadā, kad Pēteris I pēc Nīštates miera noslēgšanas apstiprināja Vidzemes autonomiju, Vidzemes landtāgs Kampenhauzenu ievēlēja par landrātu un pārstāvi Pēterburgas galmā. 1725. gadā viņš piedalījās ķeizara Pētera I bērēs. 1726. gadā viņu paaugstināja par ģenerālmajoru un 1727. gadā ieguva savā dzimtas īpašumā Ungurmuižu.

Pēc ķeizarienes Annas nākšanas pie varas ģenerālis Kampenhauzens nonāca nežēlastībā, 1730. gada oktobrī iesniedza atlūgumu un ar pilnu sparu ķērās pie Ungurmuižas kungu mājas celtniecības. Pēc sievas nāves viņš 1736. gadā otro reizi apprecējās ar Helēnu Juliānu fon Štrēlbornu (1703-1775).Orellen - Gutshof unter den Eichen.  Katalog der Ausstellung im Schlossmuseum Rundale und im Herder-Institut Marburg, 1998, S. 61-66Genealogisches Handbuch der baltischen Ritterschaften, Teil 1,1,: Livland, Bd.:1, Görlitz, 1929, s. 24
1738. gadā ar viņa atbalstu M. E. fon Hallarte Valmierā atvēra brāļu draudzes skolotāju sagatavošanas skolu.

1740. gadā Kampenhauzens kā Vidzemes bruņniecības pārstāvis piedalījās Krievijas ķeizarienes Elizabetes kronēšanas ceremonijā. Krievijas-Zviedrijas kara (1741-1743) laikā Kampenhauzenu 1742. gadā paaugstināja par ģenerālleitnantu un iecēla par okupētās Somijas ģenerālgubernatoru Turku pilsētā.Orellen - Gutshof unter den Eichen.  Katalog der Ausstellung im Schlossmuseum Rundale und im Herder-Institut Marburg, 1998, S. 61-63www.aai.ee eingesehen am 8. November 2009 Šajā gadā viņu beidzot uzņēma Vidzemes bruņniecības matrikulā.

Pēc miera līguma noslēgšanas ar Krieviju, kurā Zviedrija atguva Somiju, 1744. gadā Zviedrijas karalis Frederiks viņam piešķīra brīvkunga (barona) titulu. Krievijas ķeizariene Elizabete Kampenhauzenam 1744. gadā uzdāvināja Lenču muižu, kurā viņš atjaunoja 1738. gadā celtās skolas ēku un tajā ierīkoja brāļu draudzes semināru.   

Miris 1758. gada 28. februārī Pēterburgā, viņa līķis pārveda uz Vidzemi un apglabāja Straupes baznīcā, bet 1760. gadā to pārapglabāja šim nolūkam uzceltajā Ungurmuižas kapličā.

 Ģimene 
1712. gada 1. maijā Johans Baltazars fon Kampenhauzens Pēterburgā apprecējās ar galmadāmu Margarētu Lešernu fon Hercfeldi (Löschern von Herzfeldt), dzimušu Liliengrēnu (1679-1733). Šajā laulībā viņiem piedzima meita Katrīna, precējusies fon Hāgemeistere (Hagemeister, 1713-1747) un dēls Johans Kristaps (Johann Christoph von Campenhausen, 1716-1782), kurš kopš 1751. gada bija Ropažu muižas īpašnieks.
1736. gada 5. augustā Johans Baltazars fon Kampenhauzens Igaunijā otrreiz apprecējās ar Helēnu Juliānu fon Štrēlbornu (Straelborn). Šajā laulībā viņiem Ungurmuižā piedzima dēls Baltazars fon Kampenhauzens (1745—1800) (Balthasar von Campenhausen), kurš pēc tēva nāves matoja Ungurmuižu, Lenču muižu un vairākas citas Vidzemes muižas.Baltische Historische Kommission (BHK), 2025

 Atsauces 

Kategorija:1689. gadā dzimušie
Kategorija:1758. gadā mirušie
Kategorija:Vidzemes vēsture
Kategorija:Latvijas cilvēki